UNITATEA DE ASISTENŢĂ MEDICO – SOCIALĂ DRAGOMIREŞTI
Cod Unic de înregistrare: 31954762
Sediu social: Dragomirești, Str. 1 Decembrie 1918, nr.122, Jud. Maramureș
Tel/Fax: 0262 337 361
Nr. Înregistrare: 164 / 09.10.2026

                                                                   ANUNȚ CONCURS
                  Unitatea de Asistență Medico-Socială Dragomirești, cu sediul în localitatea Dragomirești, str.1 Decembrie 1918, nr.122, județ Maramureș, organizează, în conformitate cu prevederile H.G. nr.1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, precum și cu respectarea prevederilor Legii nr.141/2025 privind unele măsuri fiscal-bugetare, cu modificările și completările ulterioare, inclusiv cele aduse prin O.U.G. nr.29/2026, concurs pentru ocuparea următoarelor posturi contractuale vacante.
1.POSTURILE SCOASE LA CONCURS
A. Un post de ASISTENT MEDICAL, GRAD DEBUTANT
-număr posturi: 1 post vacant;
-funcție contractuală de execuție;
-specialitatea: asistent medical generalist;
-grad profesional: debutant;
-nivel studii: studii postliceale sanitare sau învățământ superior de 3 ani în specialitate(SSD) sau studii de licență de specialitate;
-durata contractului individual de muncă: nedeterminată;
-durata normală a timpului de muncă: 8 ore/zi, 40 ore/săptămână;
-locul de muncă: Unitatea de Asistență Medico-Socială Dragomirești;
-vechime în specialitatea studiilor: nu este necesară
B. Un post de ASISTENT MEDICAL GENERALIST- POST UNIC
-număr posturi: 1 post vacant- post unic;
-funcție contractuală de execuție;
-specialitatea: asistent medical generalist;
-post prevăzut în organigrama și statul de funcții al Unității de Asistență Medico-Socială Dragomirești;
-activitatea se desfășoară în cadrul unității, pentru acordarea asistenței medicale beneficiarilor, inclusiv beneficiarilor cu afecțiuni neurologice;
-nivel studii: studii postliceale sanitare sau învățământ superior de 3 ani în specialitate(SSD) sau studii de licență de specialitate;
-durata contractului individual de muncă: nedeterminată;
-durata normală a timpului de muncă: 8 ore/zi, 40 ore/săptămână;
-vechime în specialitatea studiilor: minim 6 luni;
-locul de muncă: Unitatea de Asistență Socială Dragomirești.

2. CONDIȚII GENERALE DE PARTICIPARE
Poate ocupa un post contractual vacant persoana care îndeplinește condițiile prevăzute de legislația în vigoare, respectiv:
a) Are cetățenia română sau cetățenia unui stat membru al Uniunii Europene;
b) Cunoaște limba română, scris și vorbit;
c) Are capacitate de muncă și capacitate deplină de exercițiu;
d) Are o stare de sănătate corespunzătoare postului pentru care candidează, atestată pe baza adeverinței medicale eliberată de medicul de familie sau de unitățile sanitare abilitate;
e) Îndeplinește condițiile de studii, de vechime în specialitate și, după caz, celelalte condiții specifice potrivit cerințelor postului;
f) Nu a fost condamnată definitiv pentru săvârșirea unor infracțiuni incompatibile cu exercitarea funcției contractuale, în condiții prevăzute de legislația în vigoare;
3. CONDIȚII SPECIFICE
Pentru postul de asistent medical debutant:
-absolvent(ă) cu diplomă de școală sanitară postliceală sau echivalentă-asistent medical generalist sau diploma de studii postliceale prin echivalare conform H.G. nr.797|1997(PL) sau diploma de absolvire a învățământului superior de 3 ani în specialitatea (SSD) sau diploma de licență în specialitate(SS);
-diploma de bacalaureat;
-certificat de membru OAMGMAMR;
-aviz anual pentru exercitarea profesiei, valabil la data concursului;
-fără condiție de vechime în specialitatea studiilor;
-apt medical pentru exercitarea funcției.
Pentru postul de asistent medical generalist- post unic:
-absolvent(ă) cu diplomă de școală sanitară postliceală sau echivalentă-asistent medical generalist sau diplomă de studii postliceale prin echivalare conform H.G. nr.797|1997(PL) sau diploma de absolvire a învățământului superior de 3 ani în specialitatea(SSD) sau diploma de licență în specialitate(SS);
-diplomă de bacalaureat
-certificat de membru OAMGMAMR;
-aviz anual pentru exercitarea profesiei, valabil la data concursului;
-minimum 6 luni vechime;
-apt medical pentru exercitarea funcției;
-îndeplinirea celorlalte condiții specifice prevăzute în fișa postului.
4. ACTELE NECESARE PENTRU DOSARUL DE CONCURS
Dosarul de concurs va cuprinde documentele prevăzute de H.G. nr.1336/2022, cu modificările și completările ulterioare, respectiv, după caz:
a)formular de înscriere concurs;
b)copia actului de identitate;
c)copia certificatului de căsătorie sau a altui document prin care s-a realizat schimbarea numelui, după caz;
d)copiile documentelor care atestă nivelul studiilor și ale altor acte care atestă efectuarea unor specializări;
e)copia certificatului de membru OAMGMAMR și a avizului anual pentru exercitarea profesiei;
f)documentele care atestă vechimea în muncă, pentru care se solicită minimum 6 luni vechime;
h)cazier judiciar sau, după caz, documentele prevăzute de legislația în vigoare;
i)curriculum vitae, model comun european;
j)asigurarea de răspundere civilă profesională, valabilă;
k)adeverință care atestă starea de sănătate corespunzătoare, eliberată de cel mult 3 luni .anterior demarări etapei de selecție de către medicul de familie.
5. CONCURSUL
Concursul va consta în următoarele etape:
1. selecția dosarelor de înscriere;
2. proba scrisă;
3. interviul
Fiecare probă are caracter obligatoriu, iar la etapa următoare se pot prezenta numai candidații admiși la etapa anterioară.
6. CALENDARUL CONCURSULUI
Data publicării anunțului: 14.10.2026
Perioada de depunere a dosarelor: 14.10-27.10.2026, inclusiv, în intervalul orar 09:00-16:00
Selecția dosarelor: 27.10.2026
Afișarea rezultatului selecției dosarelor: 28.10.2026
Depunerea contestaților la selecția dosarelor: conform termenelor prevăzute de H.G. nr.1336/2022
Proba scrisă: 04.11.2026, ora 10:00
Interviul: 09.11.2026, ora 10:00
7. BIBLIOGRAFIE 
     1. Urgențe medico-chirurgicale-Sinteze pentru asistenții medicali, Lucreția Titircă, Editura Medicală, București.
     2. Tehnici de evaluare și îngrijire acordate de asistenții medicali- Ghid de nursing, Lucreția Titircă, Editura Viața Medicală Românească.
    3. Manual de medicină internă pentru cadre medii, Corneliu Borundel, Editura ALL.
    4. Neurologie și psihiatrie, Gheorghe Vuzitas, Aurelian Anghelescu.
    5. Proceduri de practică pentru asistenții medicali generaliști, aprobate prin Ordinul ministrului sănătății nr.1142/2013.
    6. Ordinul ministrului sănătății nr.1761/2021 pentru aprobarea Normelor tehnice privind curățarea, dezinfecția și sterilizarea în unitățile sanitare publice private, cu modificările și completările ulterioar.
Tematică: integral
    7. Ordinul ministrului sănătății nr.1226/2012 pentru aprobarea Normelor tehnice privind gestionarea deșeurilor rezultate din activități medicale.
Tematica: integral
    8. Legea nr.46/2003 privind drepturile pacientului, cu modificările și completările ulterioare.
Tematica: integral
    9. Ordonanța de urgență a Guvernului nr.144/2008 privind exercitarea profesiei de asistent medical generalist, a profesiei de moașă și a profesiei de asistent medical.
Tematica: integral
[bookmark: _Hlk242372924]   10. Codul de etică și deontologie al asistentului medical din România, cu modificările și completările ulterioare.
    11. Fișa postului de asistent medical generalist din cadrul Unității de Asistență Medico-Socială Dragomirești.
Tematica: integral
8. TEMATICA 

A. ASISTENȚĂ MEDICALĂ GENERALĂ
1. Rolul și atribuțiile asistentului medical generalist.
2. Procesul de nursing:
· Evaluarea pacientului;
· Identificarea nevoilor fundamentale;
· Stabilirea problemelor de îngrijire;
· Planificarea și aplicarea intervențiilor;
· Evaluarea rezultatelor;
3. Măsurarea și monitorizarea funcțiilor vitale:
· Temperatura;
· Pulsul;
· Tensiunea arterială;
· Respirația;
· Saturația de oxigen;
· Evaluarea rezultatelor.
4. Igiena corporală a pacientului.
5. Alimentația și hidratarea pacientului. 
6. Mobilizarea, poziționarea și transportul pacientului.
7. Prevenirea căderilor și a accidentelor.
8. Prevenirea și îngrijirea escarelor.
9. Administrarea medicamentelor:
· Reguli generale;
· Căi de administrare;
· Verificarea prescripției medicale;
· Supravegherea pacientului;
· Reacții adverse.
10.  Recoltarea probelor biologice pentru examene de laborator.
11. Pregătirea pacientului pentru investigații și examinări.

B. URGENȚELE MEDICALE
1. Atitudinea asistentului medical în situații de urgență.
2. Stopul cardio-respirator și resuscitarea cardio-pulmonară.
3. Stările de conștiență și comă.
4. Criza convulsivă.
5. Hemoragiile și măsurile de prim ajutor.
6. Șocul.
7. Insuficiența respiratorie acută.
8. Intoxicațiile
9. Accidentul vascular cerebral

C. PREVENIREA INFECȚIILOR  ASOCIATE ASISTENȚEI MEDICALE
1. Precauțiile standard;
2. Igiena mâinilor;
3. Utilizarea echipamentului individual de protecție;
4. Curățarea și dezinfecția;
5. Sterilizarea instrumentarului;
6. Gestionarea deșeurilor medicale;
7. Manipularea și depozitarea materialelor sanitare.

D. MEDICINĂ INTERNĂ
1. Hipertensiunea arterială;
2. Cardiopatia ischemică;
3. Insuficiența cardiacă;
4. Diabetul zaharat;
5. Pneumonia și alte infecții respiratorii;
6. Insuficiența respiratorie;
7. Afecțiunile digestive;
8. Îngrijirea paciențiolr cu boli cronice.

E. NEUROLOGIE
1. Noțiuni generale de anatomie și fiziologie a sistemului nervos;
2. Accidentul vascular cerebral;
3. Epilepsia și criza epileptică;
4. Boala Parkinson;
5. Demențele;
6. Parezele și paraliziile;
7. Tulburări de deglutiție și disfagia;
8. Îngrijirea pacientului imobilizat cu afecțiuni neurologice;
9. Prevenirea escarelor;
10. Prevenirea complicațiilor imobilizării
F. ETICĂ, DEONTOLOGIE ȘI DREPTURILE PACIENTULUI
1. Depturile pacientului;
2. Consimțământul pacientului;
3. Confidențialitatea și secretul profesional;
4.  Respectarea demnității pacientului;
5.  Relația asistent medical-pacient;
6.  Relația cu familia și aparținătorii;
7.  Responsabilitatea profesională;
8.  Limitele competenței profesionale;

 

Atribuțiile stabilite în fișa postului:
1.preia pacientul nou internat, verifică toaleta personală, ținuta de spital, și îl repartizează în salon;
2.supraveghează preluarea, de către persoana desemnată de conducerea unității, a obiectelor personale ale persoanei cu nevoi medico - sociale, pe bază de inventar, iar obiectele de valoare vor fi depuse, la solicitarea pacientului, la locul stabilit de conducerea unității.
3.informează pacientul și aparținătorii cu privire la structura unității și asupra obligativității respectării Regulamentul de ordine interioară afișat în unitate;
4.la internare observă simptomele și starea pacientului, măsoară și înregistrează funcțiile vitale, iar dacă starea pacientului o impune anunță imediat medicul;
5.semnalizează, în scris, cazurile deosebite constatate la pacienții pe care îi tratează și le aduce la cunoștință asistentului șef;
6.asigură păstrarea și consemnarea rezultatelor, investigațiilor în Foaia de observație a bolnavului și evidențele specifice;
7.acordă prim ajutor în situații de urgență și cheamă asistentul șef și medicul;
8.participă la asigurarea unui climat optim și de siguranță în saloane;
9.identifică problemele de îngrijire ale pacienților, stabilește prioritățile, elaborează și implementează planul de îngrijire și evaluează rezultatele obținute pe tot parcursul internării;
10.observă simptomele și starea pacientului, le înregistrează în dosarul de îngrijire şi informează medicul în mod sistematic privind evoluția lui;
11.monitorizează pacienții internați în Unitatea de Asistență Medico - Socială Dragomirești, măsurând tensiunea, pulsul și respirația.
12.îngrijirea specifică bolnavilor imobilizați să prevină escarele(rănile de pat) prin schimbarea poziției.
13.oferă suport pentru alimentație pacienților care nu se pot hrăni sau îngriji singuri. 
14.Recunoaște tipurile majore de afecțiuni neurologice:
	-boli cauzate de anomalii genetice (distrofia musculară)
	-boli ale vaselor de sânge care alimentează creierul (accident vascular cerebral)
             -boli autoimune (scleroza multiplă)
	-leziuni ale măduvei spinării și creierului (epilepsia)
	-neuroinfecții (meningita)
16.prezintă medicului pacientul pentru examinare şi îl informează asupra stării acestuia de la internare și pe tot parcursul internării;
17.notează recomandările medicului consemnate în foaia de observație, privind rolul delegat, le execută autonom, în limita competenței, și le predă turelor următoare prin raportul scris în caietul destinat acestui scop, caiet care rămâne în permanență în unitate la asistentul șef;
18.pregăteşte pacientul şi ajută medicul la efectuarea tehnicilor speciale de investigații și tratament;
19.pregătește pacientul prin tehnici specifice sau pentru investigații speciale, organizează transportul pacientului și, la nevoie, supraveghează starea acestora pe timpul transportului;
20.efectuează următoarele tehnici medicale: administrare de medicamente pe cale orală, injectabilă(intramusculară, intravenoasă, subcutanată) cutanată, prin sondaje, efectuarea de perfuzii(cu sau fără montare de branule), efectuarea de pansamente, resuscitare cardio-respiratorie în caz de nevoie, efectuarea de sondaj gastric, duodenal; efectuarea de clisme; măsurarea constantelor biologice de tip TA, temperatură, diureză, puls, respirație și înregistrarea lor în foaia de temperatură a pacientului; efectuarea de analize curente și de urgență(biochimie, hematologie, bacteriologie, micologice, serologice, imunologice, coagulare, etc.) și înregistrarea valorilor în foaia de observație a pacientului;
21.cunoaşte și respectă administrarea substanțelor medicamentoase(modul de administrare prescris de medic), dozajul, orarul, ordinea de administrare, incompatibilitate și interacțiunile dintre substanțele medicamentoase, timp de execuție, frecvența de administrare, contraindicațiile, efectele secundare, eficiența administrării);
22.efectuează tehnicile, procedurile medicale din activitatea terapeutică conform planului de tratament indicat de medic;
23.efectuează intervențiile recomandate de medic în cazul apariției eventualelor reacții secundare;
24.respectă precauțiile universale, principii de igienă în pregătirea și administrarea substanțelor medicamentoase;
25.efectuează întreaga activitate terapeutică în condiții de igienă, asepsie, dezinfecție, sterilizare cu menținerea măsurilor de prevenire, supraveghere și control al infecțiilor intraspitalicești;
26.respectă managementul pentru deșeuri potențial contaminate/îndepărtarea materialelor tăietoare și înțepătoare după utilizare;
27.respectă circuitele funcționale din unitate pentru: personal, medicamente, lenjerie, alimente, vizitatori;
28.pregăteşte echipamentul și instrumentarul în vederea sterilizării;
29.confecționează materialul moale(tampoane, comprese, ață) și pregătește pentru sterilizare materialul moale;
30.respectă normele de securitate, manipulare şi descărcare a stupefiantelor, precum şi a medicamentelor cu regim special;
31.răspunde de îngrijirea bolnavilor din salon şi supraveghează efectuarea de către infirmieră a toaletei, schimbării lenjeriei de corp și de pat, creării condițiilor pentru satisfacerea nevoilor fiziologice, schimbării poziției bolnavului;
32.observă apetitul pacienților, supraveghează și asigură alimentarea pacienților dependenți, supraveghează distribuirea alimentelor conform dietei consemnate în foaia de observație;
33.asigură monitorizarea specifică a bolnavului conform prescripției medicale;
34.organizează și desfășoară programe de educație pentru sănătate, activități de consiliere, lecții educative și demonstrații practice, pentru pacienți și aparținătorilor acestora, în funcție de problemele și starea pacientului;
35.participă la acordarea îngrijirilor paliative și instruiește familia sau aparținătorii pentru acordarea acestora;
36.participă la organizarea și realizarea activităților psihoterapeutice de reducere a stresului și de depășire a momentelor/situațiilor de criză;
37.supraveghează modul de desfășurare a vizitelor aparținătorilor, conform regulamentului de ordine interioară;
38.efectuează verbal și în scris preluarea/predarea fiecărui pacient și a serviciului în cadrul raportului de tură, privind continuarea tratamentului și măsurarea constantelor biologice;.
39.pregătește pacientul pentru externare;
40.răspunde de preluarea medicamentelor înscrise pe condică, de distribuirea lor corectă și completă;
41.participă la raportul de gardă a asistentelor, anunță problemele existente;
42.răspunde de utilizarea rațională a materialelor consumabile, le decontează în registrul de decontări materiale și în fișa de decontări din foaia de observație.
43.preia medicamentele rămase de la pacienți și anunță asistentul șef și medicul în vederea redistribuirii lor.
44.utilizează și păstrează în bune condiții echipamentul, instrumentarul din dotare și a inventarului moale existent, supraveghează colectarea materialelor și instrumentarului de unică folosință utilizat și se asigură de depozitarea acestora în vederea distrugerii;.
45.poartă echipamentul de protecție prevăzut de regulamentul de ordine interioară, care va fi schimbat ori de câte ori este nevoie, pentru păstrarea igienei și a aspectului estetic personal;
46.respectă reglementările în vigoare privind prevenirea, controlul și combaterea infecțiilor nosocomiale;
47.respectă secretul profesional și codul de etică al asistentului medical;
48.respectă și apără drepturile pacienților;
49.se preocupă de actualizarea cunoștințelor profesionale, prin studiu individual sau alte forme de educație continuă și conform cerințelor postului;
50.se integrează în graficul de lucru stabilit în ture și înscrie în raportul de tură orice modificare apărută în starea pacienților, răspunsul pacienților la tratament și orice alt eveniment care a avut loc în timpul turei respective;
51.urmăreşte efectuarea de către infirmiere a toaletei locale și generale a persoanelor dependente;
52.sesizează apariția defecțiunilor apărute la instalațiile sanitare, electrice, de gaz, termice, de oxigen în vederea remedierilor;
53.sesizează conducerea despre orice tentativă sau situație de abuz, neglijare;
54.respectă programul de muncă, graficul de ture stabilit de asistentul șef;
55.respectă codul de etică al Ordinului Asistenților Medicali;
56.supraveghează modul de desfășurare a vizitei aparținătorilor în vederea respectării regulamentului de ordine interioară;
57.la începutul și sfârșitul programului de lucru fiecare persoană este obligată să semneze condica de prezență;
58.respectă ordinea și disciplina la locul de muncă, folosește integral și cu maximă eficiență timpul de muncă.
59.are o ținută corespunzătoare față de colegi, pacienți și vizitatori;
60.îi este interzisă agresarea verbală sau fizică a pacienților;
61.îsi desfășoară activitatea în mod responsabil, conform reglementărilor profesionale și cerințelor postului.
62.prezentarea la serviciu cu deplină capacitate de muncă pentru a efectua servicii la parametrii de calitate impuși de legislația în vigoare și conducerea unității;
63.răspunde de corectitudinea datelor pe care le consemnează în documentele specifice de îngrijire.
64.se va supune măsurilor administrative în ceea ce privește neîndeplinirea la timp și întocmai a sarcinilor prevăzute în fișa postului.
65.răspunde de respectarea și aplicarea normelor prevăzute în Ordinul MSF nr.185/2003 privind asigurarea curățeniei, dezinfecției, efectuarea sterilizării și păstrarea obiectelor și materialelor sanitare, precum și a normelor prevăzute în Ordinul MS nr.994/2004 și Ghidul practic de management al expunerii accidentale la produse biologice privind prevenirea și combaterea infecțiilor nosocomiale și, având următoarele atribuții:
a)anunță imediat asistentul șef și medicul unității asupra deficiențelor de igienă(alimentare cu apă, instalații sanitare, încălzire, etc);
b)răspunde de aplicarea normelor de igienă în special de spălarea și dezinfecția mâinilor, cât și a regulilor de tehnică aseptică în efectuarea tratamentelor prescrise;
c)răspunde de curățenia saloanelor, a cabinetelor medicale, a sălii de servit masa, a grupurilor sanitare și a celorlalte încăperi în care se desfășoară activitatea medicală;
d)decontaminează și pregătește materialul pentru intervenții;
e)pregătește materiale pentru sterilizare și efectuează sterilizarea respectând condițiile de păstrarea a materialelor sterile și utilizarea lor în limita termenului de valabilitate;
f)ajută la păstrarea igienei personale a pacienților internați;
g)supraveghează efectuarea dezinfecțiilor periodice(ciclice);
h)respectă măsurile de izolare stabilite;
i)informează, de îndată, asistentul șef despre cazurile de îmbolnăvire acută pe care le prezintă persoanelor cu nevoi medico - sociale, precum și bolile transmisibile apărute la membrii familiei acestora și iau măsuri în acest sens;
j)supraveghează și ia măsuri de respectarea normelor de igienă de către vizitatori(portul echipamentului, evitarea aglomerării în saloane);


Data: 09.10.2026                                                                       Director: 
                                                                                                Moldovan Anuța







